Ptolemej
Klaudijus Ptolomeus na latinskom jeziku ili Ptolomej na (grčkom jeziku Κλαύδιος Πτολεμαῖος) — je bio znameniti grčki astronom, kartograf, matematičar i geograf, koji je u 2. vijeku n. e. živio i radio u Aleksandriji, tadašnjoj provinciji Rimskog carstva, današnji Egipat. Bio je rimski građanin, a u nekoliko naučnih polja njegovi radovi su predstavljali vrhunac dostignuća grčko-rimske nauke. Posebno se ističe njegov geocentrični sistem svemira danas poznat i pod nazivom Ptolomejski sistem. Bio je autor nekoliko naučnih rasprava, od kojih su tri bile od velikog značaja za razvoj vizantijske, islamske i evropskih nauka u kasnijim vijekovima. U jednoj od njegovih rasprava o geografiji dao je detaljnu raspravu o geografskom znanju tadašnjeg grčko-rimskog svijeta. Podatke iz ovog naučnog djela koristio je italijanski istraživač i moreplovac Kristofor Kolumbo kao kartu vodilju za njegov istraživački put na zapad misleći da ide u Indiju mnogo vijekova kasnije. Ne zna se mnogo o Ptolomeju osim činjenice da je živio u Aleksandriji gdje je pisao na grčkom jeziku i imao rimsko državljanstvo. Jedine pouzdane činjenice koje znaju o njemu moderni historičari su zaključili iz preživjelih radova Ptolomeja. Kao poznati astronom svog vremena bio je autor veoma značajnog teksta pod nazivom Almagest. Bila je to rasprava o vidljivom kretanju zvijezda i planetarnih putanja. Njegov veoma uticajan naučni tekst u kojem je iznio svoj geocentrični model bio je prihvaćen više od 1.200 godina od svog nastanka. U drugom astronomskom tekstu je detaljno opisao ono što je danas poznato kao ptolomejski sistem. Iako je njegova briljantnost naširoko prihvaćena, naučnici su u najnovijim vijekovima baciti sumnju na neke od njegovih astronomskih zapažanja.